Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 1397

c) A sorállománynál gyakori szokványos vállficam külön figyelmet érdemel. A diagnosis csak a luxatiók és a repositiok ismétlõdését bizonyító gyógyintézeti, illetve csapatorvosi igazolás és a terheléses rtg. felvétel pozitivitása esetén állítható fel. Az elváltozás — indokolt esetben — mûtéttel corrigálható. Mûtét után sorállományúaknak egy évre „I” minõsítés adható. A katonai tanintézetbe való felvétel szintén elhalasztható. A habitualis vállficam nem ritkán kifejezetten dysplasiás vápa következtében alakul ki. Ilyenkor reconstructiós mûtéttõl nem várható biztosan jó eredmény, ezért a minõsítést a kiugrások gyakorisága alapján adjuk meg. Ha a kiugrás évente egy alkalomnál többször jelentkezik, gyakorinak kell tekinteni. Az ún. „akaratlagos” vállficam nem képez mûtéti indicatiót, a minõsítése a mûtét után kiújuló szokványos vállficammal együtt: „E”. A habitualis patellaficam mûtéti gyógykezelése és minõsítése nagyjából a szokványos vállficamnál leírt elvek alapján történik. Az egyéb szokványos vagy pathológiás ficamok minõsítése az elváltozás súlyosságától, a kóros mozgathatóságtól, valamint attól függ, hogy az állapot mûtéttel gyógyítható-e, vagy sem.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes